José Mari Bakero

José Mari Bakero (s. 11. helmikuuta 1963 Goizueta, Navarra, Espanja) on espanjalainen jalkapallovalmentaja ja entinen pelaaja.

Hänen pelaajauransa ulottui vuosien 1980–1998 väliin. Urallaan hän edusti kahta Espanjan pääsarjajoukkuetta, Real Sociedadia ja Barcelonaa. Hän oli pelipaikaltaan aluksi hyökkääjä, mutta myöhemmin urallaan hänestä tehtiin hyökkäävä keskikenttäpelaaja. Bakero tunnettiin hyvänä maalintekijänä ja syöttelijänä, sekä hyvänä johtajana. 

 Ura pelaajana 
Bakero teki debyyttinsä ammattilaisurallaan jo 17-vuotiaana Real Sociedadissa vuonna 1980. Kahdeksan Real Sociedadissa pelatun kauden aikana hän oli mukana voittamassa kahta pääsarjamestaruutta, vuosina 1981 ja 1982. Hänen joukkuekavereinaan pelasivat muun muassa Luis Arconada, Jesús María Zamora ja Jesús María Satrústegui. Vuonna 1988 Bakero allekirjoitti sopimuksen Barcelonan kanssa, jossa pelasi myös muita baskipelaajia: Txiki Begiristain, Julio Salinas ja Jon Andoni Goikoetxea. He olivat yksi legendaarisen Dream teamin tukipylväistä.

Vuosina 1988–1997 hän pelasi yhteensä 329 ottelua Barcelonassa. Uransa hän päätti meksikolaisessa Tiburones Rojos de Veracruzissa.

Maajoukkueura
Bakero edusti urallaan myös Espanjan maajoukkuetta. Hän oli mukana vuosien 1990 ja 1994 MM-kilpailuissa. Hän pelasi yhteensä 30 ottelua ja teki niissä 7 maalia.

 Meriitit pelaajana 

Espanjan mestaruus (6): 1981, 1982, 1991, 1992, 1993, 1994
Copa del Rey (2): 1987, 1990
Supercopa de España (5): 1982, 1991, 1992, 1994, 1996
Euroopan cup: 1992
Cup-voittajien cup (2): 1989, 1997
UEFA Super Cup: 1993

 Ura valmentajana 
Pelaajauransa jälkeen hän siirtyi Barcelonan organisaatioon toimien Llorenç Serra Ferrerin sekä Louis van Gaalin apuvalmentajana. Vuonna 2004 hän siirtyi valmentamaan Málagan reservijoukkuetta. Vuonna 2005 hän toimi Real Sociedadin urheilutoimenjohtajana, ja myöhemmin kauden päätyttyä hänestä tuli joukkueen uusi päävalmentaja.

Bakero liittyi Ronald Koemanin valmennusryhmään, joka siirtyi Valencian päävalmentajaksi marraskuussa 2007. Koeman erotettiin päävalmentajan tehtävästä myöhemmin kaudella ja samalla myös Bakero poistui Valenciasta. Marraskuussa 2009 hän siirtyi valmentamaan puolalaista Polonia Varsovaa. Bakero ziehts nach Polen Bakero johdatti seuran ensimmäisellä kaudellaan sijalle 13. Kausi 2010–2011 alkoi komeasti Polonian voitettua kolme neljästä ensimmäisestä ottelusta. Kauden ensimmäinen tappio Korona Kielcelle viidennellä kierroksella koitui kuitenkin Bakeron kohtaloksi ja hän sai yllättäen potkut tehtävistään. Polonia sack Bakero after one defeat 

Marraskuun alussa 2010 Bakero palasi valmennustehtäviin, kun Puolan hallitseva mestari Lech Poznań palkkasi hänet päävalmentajakseen.Zieliński makes way for Bakero at Lech Bakeron debyyttiottelussa Lech kaatoi Eurooppa-liigan lohkovaiheen ottelussa Manchester Cityn 3–1.Bakero inspires Lech Poznań to City scalp  Bakeron johdolla Lech Poznań eteni Puolan cupin loppuotteluun 2011, jossa se kuitenkin kärsi tappion Legia Varsovalle rangaistuspotkukilpailun jälkeen. LECH POZNAN VS. LEGIA WARSZAWA  1 - 1 Kaudella 2011/12 joukkueen menestys oli heikompaa ja Bakero sai lopulta helmikuussa 2012 potkut seurasta. Lech Poznan fire Spanish coach Bakero 

Joulukuussa 2012 Bakero jatkoi uraansa perulaisen Club Juan Aurichin päävalmentajana. Kehnojen peliesitysten ja huonojen tulosten myötä seura erotti Bakeron syyskuussa 2013. Descentralizado 2013: José Mari Bakero ya no será entrenador de Juan Aurich 

 Meriitit valmentajana 

 Puolan cup
Hopeaa: 2011

Lähteet

 Aiheesta muualla 
José Mari Bakeron tilastot LFP:n sivustolla 
José Mari Bakeron maajoukkueura tilastot  

Luokka:Espanjalaiset jalkapalloilijat
Luokka:Espanjalaiset jalkapallovalmentajat
Luokka:Vuonna 1963 syntyneet
Luokka:Elävät henkilöt